
26-TA-152: Rīkojuma projekts (Vispārīgais)
Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta "Mērķa finansējuma izlietojuma pārvaldības platformas (MAP) attīstība" pases un centralizētas funkcijas vai koplietošanas pakalpojuma attīstības plāna apstiprināšanu

	1.
	Rīkojuma projekts
 "Mērķa finansējuma izlietojuma pārvaldības platformas (MAP) attīstība" projekta pase - 1.pielikums
	Priekšlikums
Lūdzam precizēt projekta pases 5.1.1. punktā  iekļauto atsauci, norādot, ka "Rezultāta rādītājā “Jaunu un modernizētu publisko digitālo pakalpojumu, produktu un procesu lietotāji” tiek ieskaitīts 5.1.1.sadaļā norādītais saimnieciskās darbības veicēju (juridisko personu) skaits", ievērojot 1.3.1.1.pasākuma mērķi.
Papildus lūdzam 5.1. sadaļā iekļaut atsauci (*), ka projekta finansējums tiek ieskaitīts ERAF 1.3.1.1. pasākuma iznākuma rādītāja “saimnieciskās darbības veicējiem izstrādāto digitālo pakalpojumu, produktu un procesu vērtība” sasniegšanā.

	Anete Kice (VARAM)

	2.
	Rīkojuma projekts
 Centralizētas funkcijas vai koplietošanas pakalpojuma attīstības plāns - 2.pielikums
	Priekšlikums
VARAM konstatē, ka MK rīkojuma pielikumā iekļautais Centralizētās funkcijas vai koplietošanas pakalpojumu attīstības plāns ir papildināms un pārstrādājams, lai atbilstu VARAM izstrādātajai un MK 04.06.2024 apstiprinātajai Pakalpojumu pārvaldības politikai. Lai nodrošinātu korektu IKT pakalpojumu definēšanu un pakalpojumu nosaukumu veidošanu, aicinām sazināties ar VARAM speciālistiem konsultācijai, rakstot uz e‑pasta adresi pvp@varam.gov.lv.

